# NÁRODNÁ RADA SLOVENSKEJ REPUBLIKY

# IX. volebné obdobie

Číslo: KNR-ORGA-4024/2025

****

988

# UZNESENIE

# NÁRODNEJ RADY SLOVENSKEJ REPUBLIKY

z 5. júna 2025

o odmietnutí sankčnej politiky a obchodných obmedzení voči Ruskej federácii a ochrane ekonomických a energetických záujmov Slovenskej republiky (tlač 759)

**Národná rada Slovenskej republiky**

1. **konštatuje, že**

sankčná politika a obchodné obmedzenia voči Ruskej federácii prispievajú k rastu cien energií a narúšajú dodávateľské reťazce, čo oslabuje konkurencieschopnosť a hospodársky prospech slovenských podnikov;

1. **odmieta**

zavádzanie a rozširovanie sankčnej politiky a obchodných obmedzení voči Ruskej federácii, keďže spôsobujú negatívne hospodárske dopady na Slovenskú republiku, jej priemysel a obyvateľstvo;

1. **vyzýva vládu Slovenskej republiky, aby**

presadzovala ochranu národno-hospodárskych záujmov Slovenskej republiky a aktívne vystupovala proti opatreniam spôsobujúcim negatívne hospodárske dopady na Slovenskú republiku, jej priemysel a obyvateľstvo;

1. **zaväzuje členov vlády Slovenskej republiky, aby**

v rámci medzinárodných organizácií a spoločenstiev, ktorých je Slovenská republika členom či medzinárodných zmlúv, ktorými je Slovenská republika viazaná nehlasovali za prijatie nových sankcií a obchodných obmedzení voči Ruskej federácii a aktívne presadzovali opatrenia na stabilizáciu energetického trhu, elimináciu cenovej volatility a ochranu strategických záujmov slovenského hospodárstva.

Richard R a š i v. r.

predseda

Národnej rady Slovenskej republiky

Overovatelia:

Zuzana M a t e j i č k o v á v. r.

Branislav V a n č o v. r.